Β4-1491, 1492, 1495, 1506, 1515 και 1536/95

Ψήφισμα σχετικά με την κατάσταση στο Ανατολικό Τιμόρ και την 20η επέτειο της ινδονησιακής εισβολής

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του για την κατάσταση στο Ανατολικό Τιμόρ, και ειδικότερα το ψήφισμα της 21ης Νοεμβρίου 1991 για τις σφαγές στο Ανατολικό Τιμόρ ((ΕΕ C 326 της 16.12.1991, σ.182)) και το ψήφισμα της 2ας Σεπτεμβρίου 1995 σχετικά με την παραβίαση των ανθρωπίνων δικαιωμάτων στο Ανατολικό Τιμόρ και την Ινδονησία

((ΣΠ της ημερομηνίας αυτής, Μέρος ΙΙ, σημείο 9β)))Α. λαμβάνοντας υπόψη ότι πέρασαν 20 χρόνια από την εισβολή του ινδονησιακού στρατού στο Ανατολικό Τιμόρ, στις 7 Δεκεμβρίου 1975, ενέργεια που ακολουθήθηκε από την προσάρτηση των εδαφών το 1976,

Β. έχοντας υπόψη ότι έκτοτε ο λαός του Ανατολικού Τιμόρ αντιστέκεται στην κατοχή του εδάφους του από την Ινδονησία,

Γ. λαμβάνοντας υπόψη ότι οι ινδονησιακές αρχές, για να εδραιώσουν την κυριαρχία τους, προχώρησαν σε μια πραγματική γενοκτονία που είχε ως αποτέλεσμα τη θανάτωση του ενός τρίτου του πληθυσμού αυτής της περιοχής και ότι τέσσερα έτη μετά την σφαγή του Σάντα Κρουζ στο Ντίλι, το κλίμα αυθαιρεσίας και βίας στο Ανατολικό Τιμόρ παραμένει,

Δ. λαμβάνοντας υπόψη την άρνηση της Ινδονησίας να συμμορφωθεί με τα ψηφίσματα του Συμβουλίου Ασφαλείας των Ηνωμένων Εθνών που θεωρούν πάντοτε το Ανατολικό Τιμόρ ως μη αυτόνομα εδάφη που βρίσκονται υπό τη διοικητική εξουσία της Πορτογαλίας, και απαιτεί το σεβασμό των ανθρωπίνων δικαιωμάτων και του δικαιώματος αυτοδιάθεσης αυτής της περιοχής,

Ε. λαμβάνοντας υπόψη ότι, αφενός, οι ινδονησιακές αρχές εξακολουθούν να ασκούν μια πολιτική εποικισμού, από άλλα νησιά της Ινδονησίας, προκειμένου να διαλύσουν τον πολιτιστικό ιστό του πληθυσμού του Ανατολικού Τιμόρ, και ότι, αφετέρου, οι νέοι του Τιμόρ μεταναστεύουν από την περιοχή τους,

ΣΤ. υπενθυμίζοντας ότι εκατοντάδες πολιτικοί κρατούμενοι βρίσκονται ακόμη φυλακισμένοι στην Ινδονησία και ειδικότερα ο κ. Xanana Gusmγo, ηγέτης της αντίστασης κατά των κατακτητών,

Ζ. λαμβάνοντας υπόψη τις διαπραγματεύσεις που πραγματοποιούνται μεταξύ της Πορτογαλίας και της Ινδονησίας υπό την αιγίδα του Γενικού Γραμματέα των Ηνωμένων Εθνών, καθώς και τις συναντήσεις μεταξύ κατοίκων του Τιμόρ όλων των τάσεων,

Η. λαμβάνοντας υπόψη ότι 43 νέοι προερχόμενοι από το Ανατολικό Τιμόρ ζήτησαν πολιτικό άσυλο σε ξένες πρεσβείες στην Τζακάρτα από τις 24 Σεπτεμβρίου 1995, και ότι, στις 7 Δεκεμβρίου, οι πρεσβείες της Ρωσίας και της Ολλανδίας καταλήφθηκαν ειρηνικά από 112 Τιμοριανούς και Ινδονήσιους που διαμαρτύρονταν κατά της κατοχής του Ανατολικού Τιμόρ,

Θ. καταδικάζοντας το γεγονός ότι οι αντιδιαδηλωτές υπέρ της Ινδονησίας επετέθησαν με βίαιες διαθέσεις στις πρεσβείες της Ολλανδίας και της Αυστραλίας,

Ι. λαμβάνοντας υπόψη την επίσκεψη που πραγματοποίησε στην Ινδονησία και το Ανατολικό Τιμόρ, ο κ. Josι Ayala Lasso, Ύπατος Αρμοστής των Ηνωμένων Εθνών για τα δικαιώματα του ανθρώπου,

ΙΑ. υπενθυμίζοντας ωστόσο τα εμπόδια που θέτουν οι ινδονησιακές αρχές σε πολλούς δημοσιογράφους και ανεξάρτητες προσωπικότητες που επιθυμούν να μεταβούν στο Ανατολικό Τιμόρ, και ιδίως τις δυσκολίες που συναντά το Ευρωπαϊκό Κοινοβούλιο για να διοργανώσει την επιτόπου αποστολή του,

ΙΒ. λαμβάνοντας υπόψη ότι είναι ανάγκη τα κράτη μέλη της Ένωσης να διατηρήσουν την κριτική τους στάση και την επαγρύπνηση, επιχειρώντας ευθύς αμέσως να αναχαιτίσουν την παραβίαση των ανθρωπίνων δικαιωμάτων στο Ανατολικό Τιμόρ, που στην παρούσα φάση έχει, κυρίως, ως θύματα τους νέους,

1. επαναβεβαιώνει την αλληλεγγύη του με το λαό του Ανατολικού Τιμόρ στον αγώνα του για την αυτοδιάθεση και καταδικάζει την παράνομη κατοχή του Ανατολικού Τιμόρ καθώς και τις ενέργειες καταστολής στις οποίες προβαίνει ο στρατός της Ινδονησίας[semigr ]

2. καταδικάζει ρητώς τη στρατιωτική καταστολή στο έδαφος του Τιμόρ εκ μέρους των αρχών της Ινδονησίας, ιδίως δε τις προαναφερθείσες αυθαίρετες φυλακίσεις υπό το πρόσχημα «αστυνομικών επιχειρήσεων», ενώ στην πραγματικότητα πρόκειται για καταδίωξη εις βάρος μιας μερίδας πολιτών της περιοχής, ιδίως δε των καθολικών, μέσω της επιβολής ενός αναγκαστικού εξισλαμισμού[semigr ]

3. καταδικάζει την απόπειρα εξαναγκαστικού αποικισμού του Ανατολικού Τιμόρ από την Ινδονησία, η οποία συνεχίζει να αποστέλει στο έδαφος αυτό χιλιάδες οικογένειες που προέρχονται από διάφορες περιοχές της Ινδονησίας, με στόχο να τροποποιήσει τη σύνθεση του πληθυσμού και να εξουδετερώσει έτσι τον αγώνα των κατοίκων του Τιμόρ για αυτοδιάθεση[semigr ]

4. ζητεί την απελευθέρωση όλων των πολιτικών κρατουμένων, συμπεριλαμβανομένου και του κ. Xanana Gusmao[semigr ]

5. θεωρεί ότι οι διαπραγματεύσεις μεταξύ της Ινδονησίας και της Πορτογαλίας πρέπει να συνεχιστούν υπό την αιγίδα του Γενικού Γραμματέα των Ηνωμένων Εθνών και στις οποίες θα πρέπει να συμμετάσχουν και εκπρόσωποι του λαού του Ανατολικού Τιμόρ, αλλά θεωρεί ότι τα θέματα επί των οποίων μπορούν να αναφερθούν, και ιδίως το πολιτικό καθεστώς του Ανατολικού Τιμόρ, δεν πρέπει να είναι περιορισμένα[semigr ]

6. καλεί εκ νέου τις κυβερνήσεις των κρατών μελών να σταματήσουν κάθε στρατιωτική βοήθεια και κάθε πώληση όπλων προς την Ινδονησία και ζητεί εκ νέου από την Ευρωπαϊκή Ένωση να διακόψει κάθε ενέργεια οικονομικής συνεργασίας με την ινδονησιακή κυβέρνηση, ενόσω εξακολουθεί να υπάρχει παράνομη κατοχή και καταπίεση[semigr ]

7. επαναλαμβάνει το περιεχόμενο του ψηφίσματός του της 21ης Νοεμβρίου 1991, το οποίο και επιβεβαίωσε στις 21 του παρελθόντος Σεπτεμβρίου, σχετικά με την αποστολή αντιπροσωπείας στο Ανατολικό Τιμόρ η οποία θα δυνηθεί να ενημερωθεί επί τόπου για την κατάσταση, ασκώντας πίεση προς την κυβέρνηση της Τζακάρτα για να μη θέσει εμπόδια και να διευκολύνει τις μετακινήσεις αυτής της αποστολής[semigr ]

8. καλεί την Επιτροπή να αποστείλει επί τόπου μια μονάδα παρακολούθησης των ανθρωπίνων δικαιωμάτων[semigr ]

9. υποστηρίζει τις εκκλήσεις του κ. Josι Ayala Lasso με τις οποίες ζητούσε από την Ινδονησία να συστήσει μια νέα εξεταστική επιτροπή σχετικά με τη σφαγή του Ντίλι το 1991 και να κυρώσει διάφορα διεθνή κείμενα που αφορούν τα δικαιώματα του ανθρώπου[semigr ]

10. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τα κοινοβούλια των κρατών μελών, την κυβέρνηση της Ινδονησίας, καθώς και στον Γενικό Γραμματέα των Ηνωμένων Εθνών και τον Ύπατο Αρμοστή των Ηνωμένων Εθνών για τα δικαιώματα του ανθρώπου.